CELEX: 62007TN0438
Language: el
Date: 2007-11-30 00:00:00
Title: Υπόθεση T-438/07: Προσφυγή της 30ής Νοεμβρίου 2007 — Spa Monopole κατά ΓΕΕΑ — De Francesco Import (SpagO)

9.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/26
            
         Προσφυγή της 30ής Νοεμβρίου 2007 — Spa Monopole κατά ΓΕΕΑ — De Francesco Import (SpagO)
   (Υπόθεση T-438/07)
   (2008/C 37/41)
   Γλώσσα διαδικασίας: η αγγλική
   Διάδικοι
   
      Προσφεύγουσα: Spa Monopole, compagnie fermière de Spa (Spa, Βέλγιο) (εκπρόσωποι: L. de Brouwer, E. Cornu, E. De Gryse και D. Moreau, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: De Francesco Import GmbH (Νυρεμβέργη, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του ΓΕΕΑ της 13ης Σεπτεμβρίου 2007 στην υπόθεση R 1285/2006-2 και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: De Francesco Import GmbH.
   
      Σήμα προς καταχώριση: Το λεκτικό σήμα «SpagO» για προϊόντα της κλάσεως 33 (αίτηση υπ' αριθ. 2 320 844).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα.
   
      Αντιταχθέν δικαίωμα επί σήματος ή σημείου: Τα λεκτικά και εικονιστικά κοινοτικά, εθνικά και διεθνή σήματα «SΡΑ», «SΡΑ Citron» και «SΡΑ Orange» για προϊόντα της κλάσεως 32.
   
      Απόφαση του τμήματος ανακοπών: Αποδοχή της ανακοπής στο σύνολό της
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών και απόρριψη της ανακοπής.
   
      Λόγοι ακυρώσεως: Παράβαση του άρθρου 8, παράγραφος 5, του κανονισμού 40/94 του Συμβουλίου, καθόσον το τμήμα προσφυγών υποτίμησε τη φήμη του Spa στο Μπενελούξ και δεν έλαβε αρκούντως υπόψη τα ακόλουθα στοιχεία:
   
               —
            
            
               την ακουστική και οπτική ομοιότητα των εμπλεκομένων σημάτων·
            
         
               —
            
            
               το γεγονός ότι η χρήση του σήματος «SpagO» για οινοπνευματώδη ποτά θίγει τη φήμη του μεταλλικού νερού «SΡΑ», που δημιούργησε τη φήμη του βάσει της υψηλής ποιότητάς του, της καθαρότητάς του και των ευεργετικών αποτελεσμάτων του στην υγεία·
            
         
               —
            
            
               το γεγονός ότι η χρήση του «SpagO» για ποτά θα αντλούσε αδικαιολογήτως όφελος από τη φήμη του σήματος «SΡΑ» και της εικόνας του που έχει δημιουργηθεί από την ποιότητα και καθαρότητά του.